มีอาการปวดไหล่ ปวดและเจ็บมากเวลาหายใจเข้า อันตรายไหมค่ะ
สวัสดีค่ะ การวินิจฉัยที่เป็นไปได้-ปวดจากกล้ามเนื้ออักเสบ-ปวดจากเส้นเอ็นของกล้ามเนื้อที่มาเกาะปุ่มกระดูกอักเสบ บางครั้งการปวดกล้ามเนื้อและเส้นเอ็นก็มักเกิดไปพร้อมๆกันค่ะ-ปวดจากข้อไหล่อักเสบ-ปวดจากกระดูกเสื่อม มักพบในผู้สูงอายุการดูแลตัวเองเบื้องต้น พักการใช้งาน ไม่ยกของหนักด้วยไหล่ข้างที่ปวด ไม่ออกกำลังกายไหล่แรงๆ สามารถขยับได้เท่าที่ไม่เจ็บ ถ้าเลยช่วงที่ปวดไปแล้วควรขยับบ่อยๆด้วยเพื่อป้องกันข้อติด รับประทานยาแก้ปวด ยาแก้อักเสบได้ในช่วงที่ปวด ถ้าปวดมากสัมพันธ์กับการหายใจอาจจะต้องดูว่าปวดตรงบริเวณหน้าอกร่วมด้วยหรือไม่ นั่นอาจหมายถึงมีความผิดปกติที่ปอดหรือเยื่อหุ้มปอด แต่ถ้าปวดแค่ที่ตรงหัวไหล่ก็อาจจะไม่เกี่ยวกับการหายใจเข้าออกโดยตรงค่ะควรไปพบแพทย์เมื่อปวดมากขึ้นเรื่อยๆแม้พักการใช้งานก็ไม่ดีขึ้น ข้อมีอาการปวด บวม แดง ร้อน มีไข้ ซึ่งเป็นอาการของการอักเสบหรือติดเชื้อจำเป็นต้องได้ยาฆ่าเชื้อและเจาะน้ำในข้อไปตรวจค่ะ